
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind modificarea Hotarârii nr.614/23.11.2018 privind aprobarea cererii de finanţare "Îmbunătățirea eficienței energetice în sectorul rezidențial prin reabilitarea termică a blocului de locuințe situat pe str. Arieș nr.20", cod smis 121249 şi a cheltuielilor aferente

Motivul emiterii proiectului de hotărâre

1. Descrierea situaţiei actuale

Municipiul Timișoara a depus cererea de finanțare cu titlul "Îmbunătățirea eficienței energetice în sectorul rezidențial prin reabilitarea termică a blocului de locuințe situat pe str. Arieș nr.20", cod smis 121249, în cadrul apelului POR/173/3/1/Creșterea eficienței energetice în clădirile rezidențiale, clădirile publice și sistemele de iluminat public, îndeosebi a celor care înregistrează consumuri energetice mari.
Cererea de finanțare nr. V/TM/2017/3/3.1/A/2/656/27.02.2018, cu titlul ” Îmbunatățirea eficienței energetice în sectorul rezidențial prin reabilitarea termică a blocului de locuințe situat pe str. Aries nr.20”, cod SMIS 121249 se află în etapa de contractare.

Conform adresei  ADR Vest nr.5649/14.03.2019 înregistrată la Primăria Municipiului Timișoara cu nr.CDD2019-173/15.03.2019 se solicită:  
,,Având în vedere prevederile art. 71 din OUG 114/2018 publicata în Monitorul Oficial nr. 1116 din 29 decembrie 2018, privind instituirea unor masuri în domeniul investițiilor publice si a unor masuri fiscal-bugetare,  modificarea si completarea unor acte normative si prorogarea unor termene, în baza Instrucțiunii AM POR nr. 112 din 08.03.2019, va solicitam, daca este cazul, actualizarea estimarilor bugetare legate de valoarea preconizata a achizițiilor efectuate/care urmeaza sa fie efectuate, a devizului general, precum si a tuturor documentelor relevante afectate de aceste modificari.’’
2. Schimbări preconizate şi rezultate aşteptate
Obiectivul general al proiectului îl reprezintă creşterea eficienţei energetice la blocurile de locuinţe din Municipiul Timisoara, prin realizarea unor lucrări de intervenţie care determină diminuarea consumurilor energetice pentru încalzirea apartamentelor, în condiţiile asigurării şi menţinerii climatului termic interior, prin limitarea pierderilor de căldură către mediul exterior precum şi ameliorarea aspectului urbanistic al localităţii. Investiţiile în eficienţa energetică a blocurilor de locuinţe vor contribui astfel la reducerea emisiilor de CO2, la reducerea sărăciei energetice în România prin reducerea costurilor cu încălzirea populaţiei, contribuind la îmbunătăţirea puterii de cumpărare a tuturor categoriilor, inclusiv a categoriilor sociale defavorizate. 

Implementarea măsurilor de eficienţă energetică în blocurile de locuinţe va duce la atingerea următoarelor obiective specifice:
· Îmbunătăţirea condiţiilor de confort termic interior pentru clădirile rezidenţiale/ apartamentele supuse reabilitării.

· Creșterea eficienţei energetice în clădirile care fac obiectul proiectului. 

· Creșterea nivelului de protecţie a mediului înconjurător.

3. Alte informaţii 

Implementarea acestui proiect presupune reabilitarea termică a unui bloc format din 5 tronsoane, respectiv a unui număr de 120 de apartamente; reducerea pierderilor de căldura și a consumurilor energetice în clădirile / apartamentele reabilitate și la reducerea emisiilor poluante generate de producerea, transportul și consumul de energie. 

4. Concluzii

În data de 09.11.2018, Agenția pentru Dezvoltare Regională Vest a aprobat cererea de finanțare cu titlul "Îmbunătățirea eficienței energetice în sectorul rezidențial prin reabilitarea termică a blocului de locuințe situat pe str. Arieș nr.20", cod smis 121249.
Conform adresei  ADR Vest nr.5649/14.03.2019 înregistrată la Primăria Municipiului Timișoara cu nr.CDD2019-173/15.03.2019 se solicită actualizarea estimarilor bugetare legate de valoarea preconizata a achizițiilor efectuate/care urmeaza sa fie efectuate, a devizului general, precum si a tuturor documentelor relevante afectate de aceste modificari, în baza art. art. 71 din OUG 114/2018.

În acest sens, la solicitarea ADR Vest,  a fost actualizat devizul general al proiectului în baza art. 71 din OUG 114/2018.
Urmare a celor prezentate mai sus, considerăm că se impune modificarea Hotarârii nr.614/23.11.2018 privind aprobarea cererii de finanţare "Îmbunătățirea eficienței energetice în sectorul rezidențial prin reabilitarea termică a blocului de locuințe situat pe str. Arieș nr.20", cod smis 121249 şi a cheltuielilor aferente.

